নীলকণ্ঠ সেনগুপ্ত

'নীলকণ্ঠ সেনগুপ্ত' (৩১ অক্টোবর ১৯৪৬ - ১ জুন ২০১০) ছিলেন একজন ভারতীয় বাঙালি মঞ্চ ও চলচ্চিত্র অভিনেতা, নাট্য পরিচালক এবং নাট্যকার।  তিনি একজন সবসময়ের নাট্যকার হিসেবে পরিচিত ছিলেন এবং মূলত বাংলা চলচ্চিত্র এবং নাটকে অভিনয় করতেন।

১৯৮৮ খ্রিস্টাব্দে তিনি পশ্চিমবঙ্গ সরকারের তথ্য ও সংস্কৃতি বিভাগ থেকে শ্রেষ্ঠ অভিনেতার পুরস্কার এবং ১৯৮৯ খ্রিস্টাব্দে পশ্চিমবঙ্গ নাট্য আকাদেমি থেকে বিশিষ্ট পরিচালকের পুরস্কার লাভ করেন।

 জীবনী 
নীলকণ্ঠ সেনগুপ্তের জন্ম  ব্রিটিশ ভারতের ফরিদপুরের (বর্তমানে  গোপালগঞ্জ জেলার)  কোটালীপাড়ায়। তিনি ছিলেন মাতাপিতার পঞ্চম পুত্র এবং বরাবরই অত্যন্ত মেধাবী, নিমগ্ন থাকতেন নাটকের পড়াশোনা নিয়ে। সরকারি চাকরির নিশ্চিন্ত ঘেরাটোপ ত্যাগ করে তিনি বাংলা নাট্যজগতে এক নতুন অধ্যায়ের সূচনা করেছিলেন। 

১৯৭২ খ্রিস্টাব্দের ১ জুলাই সেনগুপ্ত কলকাতায় "থিয়েটার কমিউন" নামে একটি বাংলা নাট্যদল গঠন করেন। উইলিয়াম সারোয়ান এর 'টাইগার' অবলম্বনে এটির প্রথম নাটক 'বিভুর বাগ'। এটি ৯ অক্টোবর রঙ্গনায় মঞ্চস্থ হয়।  অল্প সময়ের মধ্যেই, এটি কলকাতার একটি জনপ্রিয় নাট্যদল হয়ে ওঠে। ১৯৭৪ খ্রিস্টাব্দের ২৩ নভেম্বর, তাঁর পরিচালনায়,  মোহিত চ্যাটার্জীর নাটক - 'স্বদেশী নকশা' ১৯৮৫ খ্রিস্টাব্দে মঞ্চস্থ হয়। এছাড়াও, শ্রদ্ধেয় নাট্যব্যক্তিত্ব শম্ভু মিত্রের পর তিনিই প্রথম সাহস দেখান কলকাতার একাডেমিতে নাটক মঞ্চস্থ করার। অধুনা যে একাডেমিতে ছোট-বড় বিখ্যাত বিভিন্ন দল নাটক মঞ্চস্থ করছে–এর অন্যতম পথিকৃৎ তিনিই।

একজন নাট্যকার হিসাবে, নীলকণ্ঠ সেনগুপ্ত দান্তের দ‍্য ডিভাইন কমেডি,  প্লুতার্কের  লাইভস, এফআর কাওয়েলের 'সিসেরো অ্যান্ড দ্য রোমান রিপাবলিক' এবং শেক্সপিয়ারের  জুলিয়াস সিজার দ্বারা প্রভাবিত হয়েছিলেন। প্রসঙ্গত, বিদেশী নাটকের বাংলায় অনুবাদ করতে গিয়ে, তিনি সেই নাট্যকারের জীবনী পড়ার পাশাপাশি সেই নাটকের প্রেক্ষাপট ধারণা করতে সেখানকার জনজীবন সম্পর্কে খুঁটিনাটি জানার চেষ্টাও করতেন।  তিনি বেশ কয়েকটি নাটক লিখেন। এর মধ্যে ১৯৮৩ খ্রিস্টাব্দে প্রকাশিত বিখ্যাত 'জুলিয়াস সিজার'স লাস্ট সেভেন ডেজ' (জুলিয়াস সিজার শেশ সাথ দিন) ছিল ব্রেখটের একটি ছোট গল্প "সিজার আন্ড সেইন লেজিওনার" (১৯৪৭) এর বাংলা রূপান্তর । অন‍্যান‍্য নাট্কগুলি হল- 'দ্য নেক্সট এয়ার অ্যাটাক (পরবর্তী বিমান আক্রমণ), 'লুক আপ' (উপরের দিকে তাকান), 'দানসাগর', 'সধবার একাদশী' ইত্যাদি উল্লেখযোগ্য।

 চলচ্চিত্র তালিকা 
 অভিনেতা হিসেবে 
 বছর  চলচ্চিত্র  ভূমিকা  পরিচালক ১৯৭৪  ছেঁড়া তমসুক   পূর্ণেন্দু পত্রী ১৯৭৮   গণদেবতা  গায়ক হিসেবে তারিণী তরুণ মজুমদার ১৯৭৯  "পরশুরাম"   মৃণাল সেন ১৯৮০  ময়না তদন্ত   উৎপলেন্দু চক্রবর্তী ১৯৮২  আকালের সন্ধানে  মৃণাল সেন ১৯৮৩  মৌচোর   সলিল সেন ১৯৮৪  অরণ‍্য আমার  তরুণ মজুমদার ১৯৮৬ "পথভোলা"   তরুণ মজুমদার ১৯৮৭  বন্দুকবাজ   গৌতম গুপ্ত ১৯৯৯  কাহিনি   মলয় ভট্টাচার্য

 ব্যক্তিগত জীবন এবং মৃত্যু 
সেনগুপ্ত ১৯৮৮ খ্রিস্টাব্দে তার যোগ্য শিষ্যা অভিনেত্রী কাজল সেনগুপ্তকে বিবাহ করেন। তাদের একমাত্র কন্যা কাঞ্চনমালাও একজন মেধাবী ও প্রতিশ্রুতিশীল অভিনেত্রী। ২০১০ খ্রিস্টাব্দের ১ জুন নীলকণ্ঠ সেনগুপ্ত কলকাতায় পরলোক গমন করেন।

 তথ্যসূত্র 

বিষয়শ্রেণী:কলকাতার অভিনেতা
বিষয়শ্রেণী:ভারতীয় মঞ্চ পরিচালক
বিষয়শ্রেণী:ভারতীয় মঞ্চ অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০১০-এ মৃত্যু
বিষয়শ্রেণী:১৯৪৬-এ জন্ম
বিষয়শ্রেণী:গোপালগঞ্জ জেলার ব্যক্তি